Mario Montičelli

Mario Montičelli (;  Venēcija —  Milāna) bija Itālijas starptautiskais lielmeistars šahā (1985).

 Biogrāfija 
No 1920. gadu vidus līdz 1930. gadu beigām bijis viens no vadošajiem Itālijas šahistiem. Trīs reizes uzvarējis Itālijas šaha čempionātos: 1929. gadā Florencē, 1934. gadā Milānā un 1939. gadā Romā.

Daudzu starptautisko šaha turnīru dalībnieks. 1926. gada neoficiālās šaha olimpiādes individuālajā turnīrā Budapeštā dalījis 1.-2. vietu ar Ernstu Grīnfeldu.Budapest 1926 Chess Summit 1929. gadā Barselonas starptautiskajā šaha turnīrā dalījis 4.-5. vietu aiz uzvarētājiem Hosē Raula Kapablankas, Savelija Tartakovera un Edgarda Kolles. Divas reizes bijis pirmais starptautiskos šaha turnīros Milānā (1933, 1938 — kopā ar Ērihu Eliskazesu). 1930. gadā piedalījies tā laika spēcīgāko šahistu turnīrā Sanremo, kurā uzvarējis Aleksandrs Aļehins.San Remo (1930) Lai gan Montičelli uzrādīja pieticīgu rezultātu un ierindojās 14. vietā, tomēr viņš saņēma speciālu godalgu par skaistāko partiju par savu uzvaru pret Jefimu Bogoļubovu.Efim Bogoljubov vs Mario Monticelli, San Remo (Italy) 1930 Šaha turnīros piedalījies līdz sirmam vecumam un 1974. gadā Venēcijā ieņēmis 4. vietu.

Pārstāvējis Itālijas komandu lielākajos komandu šaha turnīros:
 Pasaules šaha olimpiādēs piedalījies 5 reizes (1927-1928, 1931-1935);OlimpBase :: Men's Chess Olympiads :: Mario Monticelli
 neoficiālajā Pasaules šaha olimpiādē piedalījies 1936. gadā.OlimpBase :: unofficial Chess Olympiads :: Mario Monticelli

Par panākumiem 1920. un 1930. gadu turnīros FIDE 1950. gadā Montičelli kā vienam no pirmajiem piešķīrusi starptautiskā meistara (IM), bet 1985. gadā - starptautiskā lielmeistara (GM) goda nosaukumu.

Montičelli vārdā ir nosauktas atklātņu lamatas Bogoļubova aizsardzībā:
1. d4 Zf6 2. c4 e6 3. Zf3 Lb4+ 4. Ld2 Lxd2+ 5. Dxd2 b6 6. g3 Lb7 7. Lg2 O-O 8. Zc3 Ze4 9. Dc2 Zxc3 10. Zg5, kuras viņš pirmo reizi pielietoja 1926. gada partijā pret Ladislavu Prokešu.Mario Monticelli vs Ladislav Prokes (1926)

 Atsauces 

 Ārējās saites 

Kategorija:1902. gadā dzimušie
Kategorija:1995. gadā mirušie
Kategorija:Itālijas šahisti